**PETAK, 3.4.2020.**

Evo, konačno je stigao i petak. Bili ste vrijedni cijeli tjedan i puno ste toga naučili i napravili. Veliki pljesak za vas! Nadam se da vam veliko slovo u imenima naseljenih mjesta nije bilo teško. Vježbat ćemo još idući tjedan.

Danas slijedi uvodna pjesma u mjesec travanj svima nam znanog književnika Ratka Zvrka.

**HRVATSKI JEZIK – Ratko Zvrko: „Nova antena“** (ČITANKA str. 109.)

Prije nego što pročitate pjesmu, pokušajte predvidjeti o čemu tj. o kome bi u pjesmi moglo biti govora.

**Što mislite, kakve su nove antene osvanule sada u proljeće na krovovima?**

Sada otvorite čitanke i pročitajte pjesmu. Jesu li vaša predviđanja bila točna?

Za one koji nisu sigurni u značenje manje poznatih riječi iz pjesme!

**ANTENA** je naprava za primanje televizijske slike ili zvučnog signala.

**DVOJITI** znači biti neodlučan.

**Usmeno**, potpunim rečenicama odgovorite na pitanja ispod pjesme.

**Usmeno odgovorite i na ova pitanja:** Koliko pjesma ima kitica? Koliko svaka kitica ima stihova? Koje se riječi u pjesmi slažu, rimuju?

Zatim otvorite pisanke i napišite datum (pišemo ga s desne strane u kutu iznad naslova), ime i prezime književnika te naslov pjesme.

Vaš će zadatak biti dopuniti rečenice odgovarajućim riječima iz pjesme. Zato je još jednom pažljivo pročitajte.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 3.4.2020.

 Ratko Zvrko

 Nova antena

 S juga su se vratile \_\_\_\_\_\_\_\_\_ i \_\_\_\_\_\_\_\_\_\_\_.

 Jedna umorna \_\_\_\_\_\_\_\_\_\_\_ šeta po krovu.

 Vladu podsjeća na \_\_\_\_\_\_\_\_\_\_\_\_\_\_\_\_.

 Riješite još zadatke u **radnoj bilježnici** na str. 107.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA - Dijeljenje brojem 4 (vježbanje i ponavljanje)**

Danas ćete još malo vježbati dijeljenje brojem 4, a idući tjedan ćemo ponoviti množenje i dijeljenje sa svim onim brojevima koje smo do sada učili.

Nadam se da ste do sad već tablicu množenja i dijeljenja naučili napamet.

**Zadaci se nalaze u RB na str.76./4. i 5. i na str. 77. (cijelu riješiti).**

 To bi bilo sve za danas. Želim vam svima ugodan vikend.

 Pozdravlja vas vaša učiteljica Bojana!